मैसूर में पर्यटक आकर्षण

मैसूर पहले कर्नाटक (भारत) की राजधानी थी। यह मैसूर जिले और मैसूर क्षेत्र का मुख्यालय है और कर्नाटक की राजधानी बेंगलुरू के 140 किमी (87 मील) दक्षिण पश्चिम में स्थित है।  मैसूर शहर का क्षेत्रफल 128.42 वर्ग किमी (50 वर्ग मील) का क्षेत्र शामिल है और यह चामुंडी हिल्स के आधार पर स्थित है। मैसूर भारत के सबसे प्रमुख पर्यटन क्षेत्रों में से एक है। मैसूर को पैलेस सिटी ऑफ इंडिया के रूप में भी जाना जाता है।  न्यूयॉर्क टाइम्स ने हाल ही में मैसूर को लगातार दुसरे साल के लिए पृथ्वी पर जरूर देखे जाने वाले 31 स्थानों में से एक के रूप में सूचीबद्ध किया है। 

## आकर्षण

### महल
मैसूर पैलेस शहर के केंद्र में स्थित एक महल है। यह मैसूर के पूर्व शाही परिवार का आधिकारिक निवास था और उनका दरबार (शाही कार्यालय) भी था।

ललिता महल मैसूर में दूसरा सबसे बड़ा महल है। यह शहर के पूर्व में चामुंडी हिल्स के पास स्थित है। इस महल के वास्तुकार ई. डब्ल्यू फ़्रीली थे। १९२१ में भारत के वायसराय के यात्रा के दौरान उनके प्रवास के लिए कृष्णराज वोडेयर चतुर्थ द्वारा महल बनाया गया था। यह महल शुद्ध सफेद रंग में निर्मित है इतालवी पैलेज़ोस की शैली में बनाया गया है। इसमें एक विशाल छत और प्राकृतिक उद्यान भी हैं।

* **जगनमोहन पैलेस** 1861 में कृष्णराज वोडेयार तृतीय द्वारा मुख्यतः हिंदू शैली में बनाया गया था एवं इसका उपयोग शाही परिवार के लिए वैकल्पिक महल के रूप में कार्य किया जा सके। यह 1 915 के बाद से एक आर्ट गैलरी के रूपों में परिणत कर दिया गया हैं जिसका नाम श्री जयचमाराजेन्द्र आर्ट गैलरी है। इस संग्रहालय में कई प्रसिद्ध भारतीय चित्रकारों के पेंटिंग रखे हुए हैं जिनमे राजा रवि वर्मा, रूसी चित्रकार स्वेतोस्लाव रोरिच एवं मैसूर चित्रकला शैली के कई चित्रों के चित्र शामिल हैं।

जयलक्ष्मी विलास हवेली 1905 में चमारराज वोडेयार द्वारा अपनी सबसे बड़ी बेटी जयलक्ष्मी देवी के लिए बनाया गया था। यह हवेली मूल रूप से ७ लाख रु की लागत के साथ बनाया गया था बाद में इस हवेली का अधिग्रहण मैसूर विश्वविद्यालय द्वारा अपने स्नातकोत्तर परिसर के लिए किया गया था।

### गार्डन
वृन्दावन गार्डन, श्रीरंगपट्टना, मंड्या जिला का एक प्रसिद्ध शो उद्यान हैं। यह एक खूबसूरत वनस्पति उद्यान है जो अपने संगीतमय फव्वारों के चलते काफी प्रसिद्ध हैं।

* **हैप्पी मैन पार्क** रेलवे स्टेशन से लगभग तीन किलोमीटर दूर एवं कामाक्षी अस्पताल के पास स्थित यह पार्क हैं बच्चों और माता-पिता के बीच बहुत लोकप्रिय है।

### संग्रहालय
* **मैसूर रेत मूर्तिकला संग्रहालय** यहाँ 115 ट्रक की रेत (बालू) का इस्तेमाल कर 150 से अधिक विशाल मूर्तियों का निर्माण किया गया हैं। जिनमे मैसूर के विरासत के 16 से अधिक विषयों को दिखाया गया है।
* **प्राकृतिक इतिहास का क्षेत्रीय संग्रहालय** यह संग्रहालय मैसूर में करणजी झील के तट पर स्थित है और जैविक विविधता, पारिस्थितिकी और दक्षिणी भारत के भूविज्ञान से संबंधित है। 
* **लोक संग्रहालय** यह संग्रहालय मैसूर परिसर विश्वविद्यालय में स्थित है और पूरे कर्नाटक राज्य के 6500 से अधिक लोक कला और शिल्प पेश करता है। 
* **रेल संग्रहालय** यह संग्रहालय मैसूर रेलवे स्टेशन के नजदीक स्थित है और दिल्ली के बाद भारत में इस तरह का दूसरा संग्रहालय है। यहाँ रेलवे से संबंधित फोटो और किताबें भी मौजूद हैं। 

### धार्मिक स्थल
चामुंडी हिल्स मैसूर के पैलेस सिटी के करीब है। इसकी औसत ऊंचाई 1,000 मीटर है एवं यहाँ से शहर का विहंगम दृश्य देखा जा सकता है।

* **सेंट फिलोमेना चर्च** सेंट फिलोमेना चर्च मैसूर शहर में सेंट फिलोमेना के सम्मान में बनाया गया एक चर्च है। यह 1 956 में निर्मित यह चर्च निओ गॉथिक शैली में बनाया गया था।

## गेलरी

Image:Temple Office near Jagmohan Palace.jpg|Temple Office near Jagamohan Palace
Image:Lalitha mahal mysore ml wiki.JPG|Lalitha Mahal, Mysore
Image:Myspalbang.jpg|Entrance to the Ambavilas Palace, commonly known as Mysore Palace
Image:Mahisha statue at the Chamundeswari Temple, Mysuru, Karnataka, India (2007).jpg|Statue of the demon Mahishasura atop the Chamundi Hills
Image:Karanji_lake_pic.jpg|Karanji lake in Mysore
Image:RanganathaTemple.jpg| Ranganathaswamy Temple, Srirangapatna|Ranganatha Temple
Image:Adolescent Painted Stork flock at Ranganathittu bird sanctuary.jpg|Painted stork colony, Ranganathittu B.S.
Image:Temple Sculpture Talakadu.jpg|Sculpture from Talakadu Lord Shiva Temple.
Image:Talakadu Temple.jpg|Temple recovered from sand dunes at Talakadu


## इन्हें भी देखें
* ऊटी
* मैसूर की संस्कृति
* बैंगलोर
* कर्नाटक
* Mysore Natural History

## सन्दर्भ

श्रेणी:मैसूर